अल्लू अर्जुन

**अल्लू अर्जुन** (; जन्म ८ अप्रिल १९८३) मुख्य रूपमा तेलुगु चलचित्रमा अभिनय गर्ने एक भारतीय चलचित्र अभिनेता हुन्। 'विजेता' चलचित्रमा बाल कलाकारको रूपमा र 'ड्याडी' चलचित्रमा नर्तकको रूपमा अभिनय गरेपछि, अर्जुनले 'गङ्गोत्री' चलचित्रमा मुख्य कलाकारको रूपमा चलचित्र क्षेत्रमा पर्दापण गरेका थिए।

त्यसपछि अर्जुन सुकुमारको पहिलो चलचित्र 'आर्या'मा देखा परेका थिए। आर्यामा उनको अभिनयले उनलाई सफलतातर्फ डोर्‍याउनुका साथै चलचित्र व्यावसायिक रूपमा सफल भएको थियो। यस चलचित्रमा दमदार अभिनयको कारणले उनलाई उनको पहिलो फिल्मफेयर सर्वश्रेष्ठ तेलुगु अभिनेता पुरस्कारको मनोनयन दिलाएको थियो भने उनले नन्दी पुरस्कार समारोहमा विशेष निर्णायक पुरस्कार, सर्वश्रेष्ठ अभिनेता र सर्वश्रेष्ठ अभिनेता निर्णायक पुरस्कार गरी दुई सिनेमा पुरस्कार प्राप्त गरेका थिए।

सन् २००५ मा उनले बन्नी, कलेज विद्यार्थीको भूमिकामा विवी विनायकको 'बन्नी' चलचित्रमा अभिनय गरेका थिए। यस चलचित्रमा उनको अभिनय शैली र नृत्यको समालोचकहरूले प्रशंसा गरेका थिए। उनको अर्को चलचित्र ए करुणाकरणको साङ्गीतिक प्रेम कहानी 'ह्याप्पी' थियो। त्यसपछि उनले पुरी जगन्नाधको एक्सन चलचित्र 'देसमुदुरु'मा अभिनय गरेका थिए, जसमा उनी एक निडर पत्रकारको भूमिकामा देखिएका थिए।

अर्जुनले पाँच फिल्मफेयर पुरस्कार दक्षिण र दुई नन्दी पुरस्कार जितेका छन्।

## व्यक्तिगत जीवन
अल्लु अर्जुनको जन्म तमिलनाडुको मद्रास (वर्तमान चेन्नई)मा भएको थियो। उनको बुवा अल्लू अरविन्द चलचित्र निर्माता हुन् भने आमा निर्मला एक कुसल गृहिणी हुन्। उनको हजुरबुबा अल्लू रामलिङ्गैया चलचित्र हास्य कलाकार थिए भने उनको फुपूको बिहे अभिनेता र राजनीतिज्ञ चिरञ्जीवीसँग भएको छ।

सन् २०११ मार्च ६ को दिन अर्जुनले हैदराबादमा स्नेहा रेड्डीसँग विवाह गरेका थिए। उनिहरूको एउटा छोरा अयान र एउटी छोरी आरहा छन्। सन् २०१६ मा, अल्लू अर्जुनले एम किचेन्स र बफेलो वाइल्ड विङ्सको सहकार्यमा ८०० जुबली नामको नाइटक्लब सुरु गरेका थिए।

## कार्यकाल
### कार्यकाल सुरुवात (सन् २००१–२००८) 
'विजेता' चलचित्रमा बाल कलाकारको रूपमा र 'ड्याडी' चलचित्रमा नर्तकको रूपमा अभिनय गरेपछि, अर्जुनले 'गङ्गोत्री' चलचित्रमा मुख्य कलाकारको रूपमा चलचित्र क्षेत्रमा पर्दापण गरेका थिए।

'शङ्कर दादा जिन्दाबाद' चलचित्रमा अतिथिको भूमिका खेलेपछि, उनले सुकुमारको मनोवैज्ञानिक एक्सन नाट्य चलचित्र 'आर्या २' मा अभिनय गरेका थिए। उनले यस चलचित्रमा आर्या नामक पात्रको भूमिका खेलेका थिए, एकजना अनाथ जो आफ्नो साथी अजयको लागि व्यवहारिक रूपले बिरामी छ जसले उसलाई कहिल्यै स्वीकार गर्दैन। **सिफी**ले उनको अभिनय समीक्षा गर्दै: 'अल्लू अर्जुन उर्जाले भरिपूर्ण छन् किनकि चलचित्रको पात्र प्रेमको शक्तिशाली प्रवाहमा फसेको छ। यद्यपि उनले नकारात्मक देखिने भूमिका खेलेका छन्, तर उनको चरित्रले दर्शकहरूबाट धेरै समानुभूति पाउन सक्छ। उनले गरेका नृत्य मनमोहक छन् र उनी भावनात्मक दृश्यहरूमा उत्कृष्ट छन्। लेखेको थियो भने **आइडलब्रेन**ले :'अल्लू अर्जुन आर्याको रूपमा परिपूर्ण छन्। चलचित्रमा उनको चरित्रमा मनोवैज्ञानिक गुणहरू छन् र उनले चरित्रलाई पूर्ण रूपमा चित्रित गरेका छन्। उनले चलचित्रको दोस्रो भागमा भावनात्मक दृश्यहरूमा थप प्रकाश पारेका छन्। अल्लू अर्जुन सम्भवतः टलिउडको वर्तमान युगका सर्वश्रेष्ठ नर्तक हुन्। यहि कारणले चलचित्रको पहिलो चार गीतहरूमा एकदम गाह्रो नाचहरूपनि उनले सफलतापूर्वक र सहजै गर्न सकेको देखिन्छ।' भनि उल्लेख गरेको थियो।

सन् २०१० मा अल्लूले दुई प्रयोगात्मक चलचित्रहरूमा अभिनय गरेका थिए। पहिलो गुनासेखरको 'वरुडु' थियो। **रेडिफ**ले लेखेका थिए: 'अल्लू अर्जुनले एक सक्षम प्रदर्शनमा राखेका छन्, आवश्यक परेको बेलामा दबिएको छ र आवश्यक परेको बेला अस्थिर हुन्छ।' जबकि **रेडिफ**ले भनेका थिए: 'उनी एक राम्रो नर्तक हुन् र आफ्नो भूमिकाका लागि न्याय गर्छन्।' उनको अर्को चलचित्र कृषको 
'वेदम' थियो।

उनको अर्को प्रदर्शन विवी विनायकको एक्सन चलचित्र 'बद्रीनाथ' थियो। उनले बद्रीको भूमिका खेलेका थिए, एक योद्धा जो उनको गुरुद्वारा बद्रीनाथको मन्दिरको रक्षा गर्न खटाइएको छ, जससँग उनी धेरै वफादार छन्। चलचित्र १८७ केन्द्रहरूमा ५०-दिवसीय दौड पूरा भएको थियो।

बद्रीनाथ पछि, अल्लू सन् २०१२ मा प्रदर्शित भएको एक्सन हास्य चलचित्र 'जुलायी'मा देखा परेका थिए। अल्लूले रवीन्द्र नारायणको भूमिका खेलेका थिए, एक सडक-चलाख तर बिग्रेको युवा जसको जीवनमा ठूलो बैङ्क लुटको साक्षी बने पछि उसको जीवनमा ठूलो मोड आएको छ। **टाइम्स अफ इण्डिया**ले लेखेका थिए: 'अल्लू अर्जुनले एक मायालु बदमाशको रूपमा एक आत्मविश्वास प्रदर्शन राख्छन्। यो एक त्यस्तो भूमिका हो जुन उनको गल्लीको माथि छ र उनले यसलाई एक विशेष चित्रको साथ अवतरण गर्छन्। उनी विशेष गरी केहि राम्रा चुनौतीपूर्ण नाच चालहरू सहित आफ्ना नृत्यसँग पर्दा उज्यालो पार्छन्।' उनी सर्वश्रेष्ठ अभिनेताको लागि साइमा पुरस्कारको लागि मनोनीत भएको थिए। उनले पछि पुरी जगन्नाधको एक्सन रहस्य 'इद्दराममयिलाथो'मा अभिनय गरेका थिए, जसमा एक अँध्यारो अतीतका साथ गितारवादक सञ्जु रेड्डीको भूमिका खेलेका थिए। **टाइम्स अफ इण्डिया**ले लेखेका थिए: 'उनको 'स्टाइलिश स्टार' को ट्यागको लागि सत्य, अल्लू अर्जुन पहिले भन्दा धेरै फेसनदार देखिएका छन्। बार्सिलोनाको सडक प्रदर्शनकर्ता गितारवादकको उनको चरित्र सबैभन्दा राम्रो रेखाचित्रमा थियो, र विगतका चलचित्रहरू भन्दा पूर्ण रूपमा भिन्न देखिन्छ। उनले फेरि प्रमाणित गरे कि उनी एक राम्रो अभिनेता हुन् र शायद कार्य निर्देशकको सावधानीपूर्वक योजनाको कारणले, उनले सबै लडाई दृश्यहरूमा सही अभिव्यक्ति गर्छन्।'

### सन् २०१४–वर्तमान
सन् २०१४ मा, उनी वामसी पेडिपल्लीको 'येवडू'मा एक आंशिक उपस्थितिमा देखा परेका थिए। **द हिन्दू**ले लेखेका थिए: 'अल्लु अर्जुनले एक अभिनेताले छोटो भूमिकामा के गर्न सक्दछन् भनेर देखाउँछन्, केही मिनेटमा उनले आफ्नो अनुभवलाई समेट्छन्, चरित्रलाई आन्तरिक बनाउँछन् र आफ्नो पहिचान गुमाए पनि प्रभावशाली बहिर्गमन गर्छन्।' उनको अर्को चलचित्र सुरेन्दर रेड्डीको 'रेस गुर्रम' थियो, जसमा उनले एक लापरवाह केटाको भूमिका खेलेका थिए। **द डेक्कन क्रोनिकल**ले लेखेका थिए: 'अल्लू अर्जुन निश्चित रूपमा आफ्नो ऊर्जावान प्रदर्शनसँग शो चोर्छन्। उनी आफ्नो कमेडी समयसँग राम्रो छन् र एक अभिनेता को रूपमा पनि धेरै सुधार भएको छ। उनले वास्तवमा चलचित्रलाई आफ्नो काँधमा बोक्छन्। उसको नाच कौशल पनि राम्रोसँग प्रयोग भएको छ।' उनले आफ्नो तेस्रो फिल्मफेयर सर्वश्रेष्ठ तेलुगु अभिनेता पुरस्कार जीतेका थिए।

अल्लूले व्यक्तिगत सामाजिक उत्तरदायित्वमा सचेतना फैलाउन छोटो चलचित्र 'आई एम द्‌याट चेन्ज' (२०१४) मा उत्पादन र अभिनय गरेका थिए। चलचित्र सुकुमारले निर्देशित गरेका थिए जुन १५ अगस्ट २०१४ मा आन्ध्र प्रदेश र तेलङ्गाना भरि सिनेमाघरहरूमा प्रदर्शित भएको थियो। उनले त्रिविक्रम श्रीनिवासको 'एस/ओ सत्यमूर्ति'मा अभिनय गरेका थिए, जुन ९ अप्रिल २०१५ मा प्रदर्शित भएको थियो। पछि, उनले गुनासेखरको 'रुद्रमादेवी'मा अभिनय गरेका थिए जुन पहिलो भारतीय त्रिआयामी ऐतिहासिक चलचित्र हो। रुद्रमादेवीका लागि उनले सर्वश्रेष्ठ सहायक अभिनेताको लागि फिल्मफेयर पुरस्कार - तेलुगु जीतेका थिए र ससर्वश्रेष्ठ अभिनेताको लागि फिल्मफेयर पुरस्कार - तेलुगु र सर्वश्रेष्ठ सहायक अभिनेताको लागि फिल्मफेयर पुरस्कार - तेलुगु दुवै प्राप्त गर्ने एकमात्र अभिनेता बनेका थिए। पछि, उनले बोयापती श्रीनु निर्देशित, 'सराइनोडु'मा अभिनय गरेका थिए। सन् २०१७ मा, उनले निर्माता दिल राजुसँग तेस्रो पटक 'दुवदा जगन्नाधम'को लागि सहकार्य गरेका थिए। सन् २०१८ मा, निर्देशक बनेका लेखक वकान्थम वमसीको निर्देशनमा, उनको चलचित्र 'ना पेरू सूर्या, ना इल्लु इन्डिया' प्रदर्शित भएको थियो। चलचित्रमा उनले भारतीय सेनाका सैनिकको रूपमा अभिनय गरेका थिए जसको क्रोध व्यवस्थापनको समस्या छ। २०२० मा, त्रिविक्रम श्रीनिवासको निर्देशनमा रहेको उनको चलचित्र 'अला वैकुन्ठपुरमलो' प्रदर्शित भएको थियो।

गुगलका अनुसार, २०१६ मा अल्लू सबैभन्दा धेरै खोजिएको टलिउड स्टार थिए।

## चलचित्रहरू
## साङ्गीतिक प्रस्तुति 
## पुरस्कार तथा नामाङ्कनहरू 
;फिल्मफेयर पुरस्कार
*सर्वश्रेष्ठ अभिनेता - तेलुगु - परुगु (सन् २००८)
*सर्वश्रेष्ठ अभिनेता - तेलुगु - वेदम (सन् २०१०)
*सर्वश्रेष्ठ अभिनेता - तेलुगु - रेस गुर्रम (सन् २०१४) 
*सर्वश्रेष्ठ सहायक अभिनेता - तेलुगु - रुद्रमादेवी (सन् २०१५) 
*सर्वश्रेष्ठ अभिनेता - समीक्षक - सराइनोडु (सन् २०१६) 
;नन्दी पुरस्कार
*विशेष निर्णायक पुरस्कार - आर्या (सन् २००४)
*विशेष निर्णायक पुरस्कार - परुगु (सन् २००८)
*सर्वश्रेष्ठ चरित्र अभिनेता - रुद्रमादेवी (सन् २०१५)
;सिनेमा पुरस्कार
*सर्वश्रेष्ठ पुरुष पर्दापण - गङ्गोत्री (सन् २००३)
*सर्वश्रेष्ठ अभिनेता - रेस गुर्रम (सन् २०१४)
*सर्वश्रेष्ठ अभिनेता निर्णायक  - रुद्रमादेवी (सन् २०१५) 
;साइमा पुरस्कार
*दक्षिण भारतीय सिनेमाको शैलीयुक्त युवा प्रतिमा (पुरुष) – अल्लू अर्जुन (सन् २०१४)
*सर्वश्रेष्ठ अभिनेता समीक्षक विकल्प - रुद्रमादेवी (सन् २०१५)
;आइफा पुरस्कार
*सहायक भूमिकामा सर्वश्रेष्ठ प्रदर्शन - पुरुष - रुद्रमादेवी (सन् २०१६)
;सन्तोषम चलचित्र पुरस्कार
*सर्वश्रेष्ठ युवा प्रदर्शनकर्ता - गङ्गोत्री (सन् २००३)
*सर्वश्रेष्ठ युवा प्रदर्शनकर्ता - आर्या (सन् २००४)

## सन्दर्भ सामग्रीहरू
## बाह्य कडीहरू
* 
* 
* 

श्रेणी:जीवित मानिसहरू
श्रेणी:तेलगु चलचित्र अभिनेताहरू
श्रेणी:भारतीय चलचित्र अभिनेताहरू
श्रेणी:फिल्मफेयर पुरस्कार दक्षिण विजेताहरू
श्रेणी:दक्षिण भारतीय अन्तर्राष्ट्रिय चलचित्र पुरस्कार विजेताहरू
श्रेणी:नन्दी पुरस्कार विजेताहरू
श्रेणी:सिनेमा पुरस्कार विजेताहरू
श्रेणी:विकिथन-८ मा बनाइएका वा सुधारिएका लेखहरू
श्रेणी:भारतीय चलचित्र गायकहरू
श्रेणी:सन् १९८२ मा जन्म
श्रेणी:तेलगु मानिसहरू
श्रेणी:राष्ट्रिय चलचित्र पुरस्कार (भारत) विजेताहरू